NaiveNeuron/SloPal huggingface dataset:
Bugár, Béla, podpredseda NR SR (2018-02-01):
Nech sa páči, prezentujme sa a hlasujme o bodoch 1 až 5 zo spoločnej správy s odporúčaním schváliť. (Hlasovanie.) Prítomných 139 poslancov, za 98, proti 7, zdržalo sa 33 poslancov, 1 nehlasoval. Konštatujem, že návrhy zo spoločnej správy sme schválili. Nech sa páči.
P. Hrušovský, podpredseda NR SR: (2002-03-19):
Nech sa páči, pani poslankyňa. M. Podhradská, poslankyňa: Ďakujem za slovo, pán podpredseda, takže, ako ste už počuli.
Bernaťák, Tibor, poslanec NR SR (2019-06-19):
Ďakujem. Ja by som chcel reagovať na pani poslankyňu, a síce v tom zmysle, že my takisto načúvame podnikateľom, živnostníkom, prípadne ľuďom z podnikateľského prostredia, ktorí s týmto majú problém. Nie je pravda, čo ste hovorili, že by sme niečo opajcli od vás. O tomto, o tomto probléme vieme a rozprávali sme sa o tom už dlhodobejšie. Naposledy myslím, že aj v pondelok, keď sa lídri rozprávali, pokiaľ mám dobré informácie, takisto riešili tento problém a samotný pozmeňujúci návrh, ktorý hovoríte, že sme vraj od vás nejak, nejak sa inšpirovali, môžem vám ukázať aj komunikáciu. My sme vlastne aj v pondelok aj včera sa rozprávali o tom, akým spôsobom ten pozmeňovací návrh nastavíme a dovolím si povedať, že my sme mali ten pozmeňovací návrh hotový skôr, ako vy ste ho zverejnili, respektíve dali do podateľne. To som si na takmer na sto percent istý, môžem vám ukázať aj komunikáciu. Neviem, kedy ste vy ju dali do podateľne, tento váš pozmeňujúci návrh, ale dovolím si povedať, a to na sto percent viem, že vôbec sme sa neinšpirovali vaším pozmeňujúcim návrhom, ale mali sme ho pripravený. Ďakujem.
P. Frešo, poslanec: (2007-04-13):
Čakal som, že sa pán Číž vyjadrí k výrazom, ako je generovanie čiernych peňazí na netradičné formy obchodovania, ktoré použil pán minister Jahnátek. Alebo som čakal, že pán Číž povie, akým spôsobom došiel k záveru, že tieto slová nepovedal. Ale chápem to tak, že sa nevyjadril vôbec k týmto citáciám, len všeobecne tvrdil, že slová nepovedal. To je pravda, lebo je mnoho slov, možno miliardy slov, ktoré proste pán minister Jahnátek nepovedal. Ale tieto konkrétne povedal. A k týmto sa treba vyjadriť, lebo toto je dnes meritom veci. Samozrejme, som rád, že sa pán minister Jahnátek vrátil. Možno on teraz ako nadobudne pocit, že by sa mal vyjadriť k vlastným slovám, nie k tým, ktoré nepovedal. Môže skúsiť sa vyjadriť k slovám, ktoré povedal, tak, aby sme dodržali to, po čom volal pán Číž, aby sme tu nejaký etický fundament obhajovali. Ďakujem pekne.
P. Hrušovský, podpredseda NR SR: (2002-05-22):
Ľ. Macháček, poslanec: Lehotu na prerokovanie 30 dní pre výbory a 32 dní pre gestorský výbor.
Bugár, Béla, podpredseda NR SR (2018-11-27):
Pán poslanec Mazurek.
Duchoň, Daniel, poslanec NR SR (2014-07-08):
Vážený pán predseda, v rozprave vystúpili dvaja poslanci, pán Kollár a pán Zajac. Dajte, prosím, hlasovať o návrhu uznesenia k Návrhu štátneho záverečného účtu Slovenskej republiky za rok 2013 tak, ako je uvedený v prílohe spoločnej správy.
B. Bugár, podpredseda NR SR: (2005-03-21):
E. Rusnáková, poslankyňa: Vážený pán predsedajúci, vážený pán minister, vážené kolegyne, kolegovia, dovoľte mi predložiť návrh k § 18 ods. 4. V § 18 ods. 4 sa slovo „doručenia“ nahrádza slovom „predloženia“. Ide len o legislatívnotechnickú úpravu, ktorá súvisí s bodom 57 spoločnej správy, v ktorom sa upravilo znenie § 18 ods. 2 písm. j). Návrh teda bude znieť nasledovne: „Poskytovateľ zverejní rozhodnutie o žiadostiach podľa ods. 2 písm. k) najneskôr do šiestich mesiacov od najneskoršieho dátumu predloženia žiadosti podľa ods. 2 písm. j).“ My sme obdobnú úpravu robili v bode 57 spoločnej správy, preto treba upraviť aj tento odsek príslušného § 18. Dovoľte mi ešte povedať jednu technickú poznámku. Pravdepodobne pri rozmnožení tohto návrhu došlo k preklepu. Takže v zdôvodnení ide ešte raz o § 18 ods. 2 písm. j), nie ods. 1. Súčasne vás chcem upozorniť, že v spoločnej správe pod bodom 69 by mal byť iný odkaz, iné zdôvodnenie. Ide o legislatívnotechnickú úpravu v nadväznosti nie na štvrtý bod pozmeňujúceho návrhu. To platilo v našom výbore, ale ide o štyridsiaty piaty bod spoločnej správy. Ďakujem pekne.
Bašistová, Alena, poslankyňa NR SR (2019-10-17):
Ďakujem veľmi pekne. Ja skutočne v prvom čítaní len veľmi krátko. Zákon prináša aplikačné problémy, čoho dôsledkom je aj táto novela, ktorú vítam. No na druhej strane do druhého čítania by som rada konzultovala niektoré navrhované zmeny a podnety, ktoré sa týkajú či už Rady pre štátnu službu, alebo NKÚ a ich novonavrhovanej zmeny v tomto zákone. Ďakujem veľmi pekne.
Kollár, Boris, predseda NR SR (2022-10-06):
Vážená pani Cigániková, prosím zaujmite miesto v sále. (Smiech.) Kolegovia kolegyne, prosím, zaujmite miesto v sále, aby sme mohli pokračovať v prerušenom rokovaní. Skôr ako pristúpime k hlasovaniu o prerokovaných bodoch programu, vás chcem informovať, že v zmysle platnej vyhlášky hlavného hygienika Úradu verejného zdravotníctva sú poslanci Národnej rady zahrnutí do kritickej infraštruktúry, a preto sa môžu zúčastňovať na rokovaní Národnej rady s prekrytými hornými dýchacími cestami s respirátorom. Na balkóne hore rokovacej sály sú zapojené hlasovacie jednotky, kde je možné hlasovať. Takže ak niekto naozaj má covid, tak môže ísť hore nakaziť tých študentov. (Ruch v sále.) A teraz pristúpime, a týmto vás zdravím, milí študenti. (Potlesk.) Vitajte u nás! Teraz pristúpime k hlasovaniu o návrhu vlády na skrátené legislatívne konanie vládnom návrhu zákona, ktorým sa mení zákon č. 534/2021 Z. z. o štátnom rozpočte na rok 2022 , tlač 1262. Dávam slovo poverenému členovi výboru pre financie a rozpočet poslancovi Jozefovi Hlinkovi, aby hlasovanie uviedol.
Sulík, Richard, predseda NR SR (2011-09-13):
Prosím, hlasujte teraz. (Hlasovanie.) Prítomných 149 poslancov, hlasovalo 83 za, 63 proti, 3 nehlasovali. Schválili sme vládny návrh zákona o liekoch a zdravotníckych pomôckach. Nasleduje hlasovanie v druhom čítaní o vládnom návrhu zákona o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov (tlač 404). Dávam slovo spoločnému spravodajcovi z výboru pre zdravotníctvo poslancovi Petrovi Markovičovi, aby hlasovanie uviedol.
Svrček, Miloš, poslanec NR SR (2021-10-01):
Ďakujem za slovo, pán predsedajúci. Ja len v krátkosti. Spomenul si, pán poslanec, vo svojej rozprave to, že Úrad špeciálnej prokuratúry bol dosť poddimenzovaný, že sa to začína meniť. Ja som rád tomu, že špeciálna prokuratúra bude môcť ukázať, že čo je v jej činnosti a že či má na to, aby riešila tie podstatné veci, ktorým sa má venovať. Ja si pamätám ešte minulý rok, keď sme mali zasadnutie ústavnoprávneho výboru a bol tam vtedy zastupujúci špeciálny prokurátor a nám hovoril, že ako chodil po tých chodbách a ako išiel aj do kancelárie odchádzajúceho pána Kováčika, špeciálneho prokurátora, našiel v tých šuflíkoch ďalšie prípady a spisy, ktoré neboli doriešené. Tak ja som si vtedy povedal, že kde sa to nachádzam, v akej krajine, že ako to tu fungovalo, keď na špeciálnej prokuratúre sa takto strácali spisy a neboli doriešené, že to je úplný banánistan. Tak verím, že potom, po tej dobe, krátkej dobe, že bude môcť aj špeciálny prokurátor ukázať, že čo v ňom je a hlavne v tíme ľudí, ktorí sú na tomto úrade. Minimálne sa však chcem ešte zastaviť pri tom, ako si spomenul, že pán Žilinka je zbabelec, že nevyjadril sa k všetkým tým otázkam a zase nezastal sa ani prokurátorov špeciálnej prokuratúry. Ale ja si myslím, že za tie tri dni, čo tu sedel do tej devätnástej, dnes do jedenástej, tak sa vyjadril maximálne. A zase na druhej strane, čo on sa má vyjadrovať k špeciálnej prokuratúre, riešil sa tu bod o Generálnej prokuratúre. Takže zase neťahajme politiku do činnosti generálneho prokurátora. Potom sa môžeme baviť aj o tom, že prečo tu máme prokurátorov, ktorí sa vyjadrujú k tomu, že sú sledovaní SIS... (Prerušenie vystúpenia časomerom.)
Kočiš, Eduard, poslanec NR SR (2021-12-07):
Ďakujem pekne, pán predsedajúci. Pán kolega, ja len v krátkosti chcem zareagovať na to, nebudem na tie invektívy, ktoré ste tu opäť použil voči všetkým, ktorí nie sú zodpovední, pretože podľa vás ste zodpovední iba vy a všetci tí, ktorí veria tým vašim svedkom Igorovým. No, ale ja len naozaj v krátkosti, rýchlo. Sprostredkovateľský bonus nefungoval, lotéria nefungovala, celoplošné testovanie nefungovalo, očkovací bonus nefungoval, 500-eurová poukážka fungovať nebude. Ďakujem pekne.
Raši, Richard, poslanec NR SR (2015-11-11):
Ďakujem pekne. Chcel by som pozvať všetky dámy poslankyne a všetkých pánov poslancov, aby prišli zajtra v priebehu dňa na výbor pre zdravotníctvo fúkať, pretože bude Svetový deň chronickej obštrukcie pľúc, budeme mať spirometrické vyšetrenia, v rámci prevencie vás tam všetkých pozývam, od 9.00 do 15.00 hodiny. Ďakujem pekne.
Náhlik, Peter, poslanec NR SR (2015-11-11):
O bode 2 pozmeňujúceho návrhu pána poslanca Hraška navrhujem nehlasovať tiež vzhľadom na to, že bezprostredne súvisí s jeho bodom 1. (Reakcia z pléna.)
Glváč, Martin, podpredseda NR SR (2019-09-11):
Pán poslanec Fecko.
Jurinová, Erika, podpredsedníčka NR SR (2014-03-21):
Pán poslanec Kuffa.
B. Bugár, podpredseda NR SR: (2006-01-31):
Vzhľadom na to, že pán poslanec Zala nebol prítomný vtedy na rokovaní, to znamená, že hneď nemohol podať túto námietku, tak teraz dávam o jeho námietke hlasovať. Nech sa páči, prezentujme sa a hlasujme. (Hlasovanie.) Prítomných 138 poslancov, za návrh 131, proti 1, zdržali sa 2 a nehlasovali 4. Konštatujem, že námietku pána poslanca Zalu sme schválili. Preto o návrhu uznesenia k zastaveniu privatizácie bratislavského a košického letiska budeme hlasovať opäť s tým, že pôvodné uznesenie z 24. januára 2006 č. 2075 je zrušené tým, že sme vyhoveli tejto námietke. Takže pristúpime k hlasovaniu. V súvislosti s rokovaním o návrhu uznesenia Národnej rady Slovenskej republiky k privatizácii častí majetkových účastí štátu na podnikaní letiskových spoločností Letisko M. R. Štefánika – Airport Bratislava (BTS), a. s., a Letisko Košice – Airport Košice, a. s. , ktorý máte v tlači 1454, budeme hlasovať dvakrát. Najprv dám hlasovať o návrhu uznesenia, v ktorom Národná rada Slovenskej republiky žiada vládu Slovenskej republiky, aby zastavila proces privatizácie majetkových účastí štátu na podnikaní letiskových spoločností Letisko Bratislava a Letisko Košice. Nech sa páči, najprv hlasujeme o tomto návrhu uznesenia. (Hlasovanie.) Prítomných 137, za 65, proti 40, zdržalo sa 31 poslancov, nehlasoval 1. Konštatujem, že tento návrh uznesenia schválený nebol. Pán poslanec Maxon tu podal doplnenie, a to o bod C, aby predložila vláda Národnej rade stanovisko Bezpečnostnej rady Slovenskej republiky k privatizácii letiskových spoločností Letisko Bratislava a Letisko Košice. Nech sa páči, prezentujme sa a hlasujme aj o tomto návrhu. (Hlasovanie.) Prítomných 137, za 65, proti 40, zdržalo sa 31 poslancov, nehlasoval 1. Konštatujem, že ani tento návrh schválený nebol. Takže, vážené panie poslankyne, vážení páni poslanci, pristúpime k prvému čítaniu, a to o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1417). Prosím teraz pána podpredsedu vlády a ministra financií Slovenskej republiky Ivana Mikloša, aby uviedol vládny návrh zákona.
Droba, Juraj, poslanec NR SR (2017-05-16):
Köszönöm szépen, pán podpredseda. Ja chcem poďakovať všetkým trom kolegom, ktorí reagovali na môj príspevok do rozpravy. Áno, ja som zo svojej povahy taký ten optimista, ktorý keď počuje nejaké prejavy zdravého rozumu zo strany vládnej koalície, tak sa, samozrejme, teším, aj keď to nie je mexická vlna, tak poviem to tak, že každá maličkosť poteší. Takže asi toľko a dúfam, že budeme kooperovať v tejto téme veľmi dobre.
P. Hrušovský, predseda NR SR: (2003-10-29):
Vážené panie poslankyne, páni poslanci, vyhlasujem hlasovanie o tajnej voľbe podpredsedu Národnej rady za skončené a poprosím skrutátorov a overovateľov, aby zrátali počet odovzdaných hlasov, počet platných hlasov, ako aj počet hlasujúcich „za“, „zdržali sa“ a „proti“. Vyhlasujem 15-minútovú prestávku. (Pätnásťminútová prestávka.)
Paška, Pavol, predseda NR SR (2013-02-12):
Ďakujem pekne. Faktická poznámka pán poslanec Bugár. Končím možnosť sa prihlásiť. Ešte pán poslanec Sulík. Končím možnosť sa prihlásiť. Pán poslanec Bugár.
Kolíková, Mária, ministerka spravodlivosti SR (2022-02-15):
Ďakujem veľmi pekne, pán predsedajúci, za slovo. Dovoľujem si uviesť vládny návrh zákona o riešení hroziaceho úpadku a o zmene a doplnení niektorých zákonov. Vážené pani poslankyne, vážení páni poslanci, je to návrh zákona, ktorý okrem toho, že je vypracovaný v súlade s plánom legislatívnych úloh, je to dôležitá transpozícia európskej smernice o reštrukturalizácii a insolvencii Dopravného poriadku Slovenskej republiky. Táto právna úprava, treba povedať, že okrem toho, že je rozsiahla, tak je naozaj aj veľmi náročná, a preto pri jej príprave bola veľmi dôsledná spolupráca s Európskou komisiou. Tento návrh zákona vychádza aj z odporúčania a analýzy, ktorá bola vypracovaná nielen za súčinnosti ministerstva spravodlivosti, ale aj s dotknutými subjektami, či už osobitne Slovenskou bankou, asociáciou, súdami, súdmi, správcami, ale aj subjektom, ktorý vybrala Európska komisia, ktorý nám všetky konzultácie a činnosti pomáhal zrealizovať pri príprave tohto návrhu zákona. Je to právna úprava, ktorá má riešiť situáciu podnikateľa, právnickej osoby, ktorému hrozí úpadok z dôvodu hroziacej platobnej neschopnosti. Táto právna úprava rieši inštitút tzv. verejnej, preventívnej reštrukturalizácie, ako aj neverejnej preventívnej reštrukturalizácie. Cieľom týchto preventívnych konaní je poskytnúť dlžníkom priestor na účinnú, efektívnu, rýchlu a transparentnú reštrukturalizáciu v počiatočnom štádiu, kedy mu hrozí úpadok. Riešenie takejto situácie práve prostredníctvom týchto inštitútov má za cieľ, aby sme zabránili úpadku a riešili a aby nedošlo k tomu, že musíme riešiť dlžníka niektorej z insolvenčných konaní. S ohľadom na rozsiahlosť tejto právnej úpravy, vypúšťame aj inštitút dočasnej ochrany, ktorý bol upravený zákonom o dočasnej ochrane, pretože v rámci verejnej preventívnej reštrukturalizácie je samostatný osobitný právny inštitút dočasnej ochrany. To znamená, dočasná ochrana podnikateľov už nebude na základe právnej úpravy z roku 2020 potrebná. V súlade s odporúčaniami a požiadavkou aj na špecializáciu súdnych orgánov sa upravila aj kauzálna príslušnosť súdov pre tieto preventívne konania, a to konkrétne Okresný súd Košice I, Okresný súd Žilina, Okresný súd Nitra a odvolací súd Krajský súd v Banskej Bystrici. Tieto súdy boli vybrané dôsledne na základe analýzy práve v súlade s tými subjektmi, ktoré som uviedla. Účinnosť predkladaného vládneho návrhu zákona navrhujeme od 1. mája 2022, a to preto, pretože potrebujeme vyriešiť aj zabezpečenie procesu pre výber špeciálnych správcov, ktorí budú v zozname správcov a inak vládny návrh zákona navrhujeme, aby jeho účinnosť nadobudol 17. júla 2022 s ohľadom aj na transpozičnú lehotu. Dovoľujem si vás, vážené pani poslankyne, vážení páni poslanci, požiadať o podporu tohto vládneho návrhu zákona.
Macháčková, Katarína, poslankyňa NR SR (2016-03-23):
Pán predsedajúci, sťahujem svoj návrh za tých podmienok, o ktorých hovoril pán poslanec Beblavý.
Antal, Peter, poslanec NR SR (2018-02-06):
Pán kolega, znovu ste sa dotkli tej EIA-i, ale to je ešte odpoveď na pani kolegyňu Zemanovú. V máji 2014 zverejnila európska agentúra životného prostredia, čo je naša obdoba SAŽP, správu zhodnotenia dotazníka tridsiatich deviatich európskych štátov, že v týchto tridsiatich deviatich štátoch existuje 2,5 milióna pravdepodobných environmentálnych záťaží a 342-tisíc potvrdených environmentálnych záťaží. Preto operovať s tým, že preto smernica nepamätá na sanáciu záťaží, že pomaly sme jediní, ktorí tu riešia sanácie, je skutočne ako nie dobré. A čo sa týka, pán kolega Budaj, ja som vám to už aj povedal na tom, na tej debate, pokutovať vlastníkov týchto pozemkov? Za čo? Oni ten odpad tam neuložili. Pôvodca odpadu je zodpovedný za odpad. Hádam nechcete, aby cez pokuty boli nútení, že oni majú urobiť túto (vyslovené s pobavením), túto sanáciu. To som principiálne ako akoby nepochopil, alebo možnože to, že preto to majú predať. Vyvlastniť a potom tam bude stavať developer. Tomu som fakt, skutočne nepochopil, že o čo vlastne ide. Že teraz sa má ísť Dimitrovka vyvlastniť, aby tam štát mohol urobiť sanáciu a potom, potom to dať zase naspäť, aby tam mohli postaviť developerský projekt? Skutočne ako, priznám sa, že tomuto som akože neporozumel. A nakoniec o tom, že čo bude štát sanovať, rozhoduje vláda. To neni o tom, že teraz je nejaká záťaž a teraz automaticky ju musí sanovať vláda. Verte mi, že v tomto prípade máme byť strážcami verejného záujmu, no ja si myslím, že tu je záujem minimálne tých 250-tisíc ľudí, ktorí sú napojení na, na, alebo odkázaní na vodu... (Prerušenie vystúpenia časomerom.)
Kollár, Boris, predseda NR SR (2021-06-30):
Páni poslanci, prosím vás pekne, budete mať možnosť vystúpiť v písomnej alebo ústnej rozprave. Toto neni dialóg, tunák prednáša pán za rečníckym pultom, pán predseda Pellegrini. Prosím pekne, nevedieme tuná dialóg, buďte takí láskaví, dodržujte poriadok rokovací. Ďakujem.
Figeľ, Ján, podpredseda NR SR (2015-09-16):
Ďakujem pekne za reakcie, nie všetky boli kontroverzné s mojím vystúpením, ale predsa len ma to vedie k istej odpovedi, hlavne Mikulášovi Hubovi, že som sa podľa neho pridal k rétorike predsedu vlády. No mohli by sme hľadať dátumy, kto kedy skôr povedal niektoré vyjadrenia, ale aj som sa pridal a pridávam sa k objektívnemu obrazu, resp. k pravdivému riešeniu, čo sa týka kvót, alebo čo sa týka tej hlavne záležitosti ako pomenovanie problému a riešenie pri koreni veci, pri koreni jeho vzniku. Hovorili ste, aj chceli ste rokovať o hodnotách. Pán kolega, prvá hodnota, ktorú vôbec si niekedy neuvedomujeme a ktorá je základom všetkých, je život. Ak život nie je absolútny, tak potom je všetko relatívne, a ak život vnímame ako prvú a základnú hodnotu, tak rovnako k nej pristupujeme, či ide o slovenské dieťa, alebo sýrske dieťa, lebo v tomto zmysle sme si naozaj všetci rovní v dôstojnosti, a pritom každý je originál, každý je iný a tak to bolo a tak to aj má byť, to je definícia ľudstva, jednota v rozmanitosti. A čo sa týka tej rétoriky západných lídrov, áno, mnohí z nich či nadbiehajú verejnej mienke, alebo kvázi riešeniam ľahším, distribučným, redistribučným, obraz Únie sa pokazí, ak bude diktátom. Únia ako dobre zorganizované spoločenstvo členských štátov a ich občanov, ktorá slúži ich záujmom a je postavená na báze hodnôt, ale rešpektovaných hodnôt, a prvú som tu spomenul, bude dobrá Únia na celé 21. storočie. Ak sa toto stratí, je po Únii už čoskoro. A preto potrebujeme aj krajiny, ktoré takto zmýšľajú a konajú, a pripomenúť tým veľkým, mocným, že nie všetko je sila. Ale rozum a svedomie.
Grečková, Lea, poslankyňa NR SR (2014-07-03):
Vážená pani predsedajúca, kolegyne, kolegovia, dovoľte, aby som predniesla informáciu Výboru Národnej rady Slovenskej republiky pre hospodárske záležitosti o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona SNR č. 372/1990 Zb. o priestupkoch v znení neskorších predpisov v znení neskorších predpisov a o zmene a doplnení niektorých zákonov (tlač 1086). Predseda Národnej rady Slovenskej republiky rozhodnutím č. 1095 z 2. júla 2014 pridelil Výboru Národnej rady Slovenskej republiky pre hospodárske záležitosti návrh vlády na skrátené legislatívne konanie o uvedenom vládnom návrhu zákona. Výbor Národnej rady Slovenskej republiky pre hospodárske záležitosti prerokoval návrh vlády na skrátené legislatívne konanie na svojej 61. schôdzi dňa 3. júla 2014, uznesením č. 334 odporučil Národnej rade Slovenskej republiky tento návrh schváliť. Vážená pani predsedajúca, prosím, otvorte rozpravu.
M. Urbáni, poslanec: (2008-09-04):
Pán minister Harabin robí kroky k zefektívneniu spravodlivosti tohto rezortu a k tomu, čo nám bolo vyčítané už dávno OECD a ostatnými medzinárodnými organizáciami, že nie sme právny štát, že tu nie je vymožiteľnosť práva, že dlho trvajú procesy. Skrátil za krátke obdobie viac ako o šesť mesiacov. Bolo to už spomínané dneska. A toto vám vadí? Ja si myslím, že pán minister je na správnom mieste správny chlap a že ďalej ostane vo svojej funkcii. Ďakujem pekne.
K. Sárközy, poslankyňa: (2002-03-20):
I. Presperín, podpredseda NR SR: Ďakujem. Pani poslankyňa Tóthová bude reagovať.
Richter, Ján, poslanec NR SR (2010-12-07):
Ďakujem pekne. Budem veľmi stručný. Chcem poďakovať za tie pripomienky. No, priatelia, ja som zadefinoval vo svojom vystúpení, že bezpečnosť nevnímam ako koalično-opozičný vzťah. To len chcem zopakovať. Preto je ten môj prístup veľmi reálny k tej problematike, ktorá sa týka rozpočtu týchto dvoch silových rezortov. Aj som uznal, a vôbec som nevychádzal z toho, že tu budem apelovať na dvojpercentný HDP prostriedkov do rozpočtu obrany, lebo to vnímam ako nereálne. Ale zároveň vo svojom úvode som povedal, že táto vláda neprijala bezpečnosť občanov minimálne z pohľadu rozpočtov ako svoju prioritu. Preto aj návrhy mojich kolegov smerujú len do toho priestoru, ktorý ste zadefinovali vy. Je celkom prirodzené, že SMER – sociálna demokracia má svoju alternatívu videnia rozpočtu ako takého aj z hľadiska priorít. Oni len definovali postoj, ktorý zaujala táto vláda. A preto siahajú do toho rozpočtu, ktorý nebol prijatý ako priorita ani pre túto vládu ako takú. No a ak môžem úplne na záver. Ja by som si len želal, keď bude váš pán minister po skončení svojej misie odovzdávať tento rezort, aby mohol konštatovať, že sú ozbrojené sily Slovenskej republiky tak dobre hodnotené z hľadiska účinkovania misií ako teraz a že, naopak, ozbrojené sily majú veľký rating aj v slovenskej spoločnosti. Ďakujem.
Paška, Pavol, predseda NR SR (2014-09-10):
Ďakujem, pán minister. Pani poslankyňa Šedivcová je určená spravodajkyňa. Aha, pán poslanec Halúz, poprosím o informáciu.
Hrnčiar, Andrej, podpredseda NR SR (2019-09-25):
Pán poslanec Poliačik je ďalším vystupujúcim v rozprave. Nie je tu. Nech sa páči, pán poslanec Krupa.
Jurinová, Erika, podpredsedníčka NR SR (2015-06-16):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa. Prihlásená je pani poslankyňa Helena Mezenská, dávam jej zároveň slovo.
Laššáková, Jana, podpredsedníčka NR SR (2015-09-30):
Nech sa páči, pani poslankyňa Kiššová.
Valocký, Jozef, poslanec NR SR (2013-06-25):
Ďakujem pekne. Ja by som chcel reagovať na pána poslanca Lipšica. Pán poslanec, aj v poslednom prejave teraz, aj niekoľko týždňov už živíte tému, že v zdravotníctve sa rozkráda. Čiže tým pádom urážate aj riaditeľov nemocníc, ktorí teda „rozkrádajú“ podľa vás v zdravotníctve. Musím sa výrazne ohradiť ako aj prezident Asociácie štátnych nemocníc. Boli ste niekoľkokrát ministrom. Vaše prvé zamestnanie po škole bolo pravdepodobne vo funkcii vedúceho kancelárie ministra. A potom už ste neskúsili nič iné, len byť ministrom a poslancom. Prečo ani jednu kauzu ani na jedného riaditeľa nemocnice nemáte? A ak ste ju mali, tak ste to mali vyšetriť, mali ste to nejako dať orgánom činným v trestnom konaní a mal byť niekto potrestaný. Veľmi ľahko je hovoriť, že v zdravotníctve sa rozkráda, zdravotníci sú takí, onakí a tak ďalej. Druhá vec. Už niekoľko týždňov živíte tému nejakého operačného stola, ktorý sa kupoval v Nitre na 500 kíl. Chcel by som vám vysvetliť, pán poslanec, ak tomu nerozumiete, ak sa pacient uloží na stôl, tak sa polohuje 90 % operácií pri polohe. Tento stôl má 270 kilogramov maximálnu nosnosť, 70 kilogramov tam vážia prídavné zariadenia. To vám potvrdia aj ďalší kolegovia od vás. Čiže už sme na 200 kilách, ak sa oprie operatér, tak sme na 180 kilách. Tak povedzte, prosím vás, toto verejnosti. Takýchto operačných stolov podľa mojej vedomosti je asi 10 alebo 12 na Slovensku. A... A už nemám čas to ďalej dopovedať. Ďakujem.
Zmajkovičová, Renáta, podpredsedníčka NR SR (2012-10-23):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Mihál.
J. Vaľová, poslankyňa: (2007-10-29):
Pán predseda, ja vám ďakujem za korektnosť aj za to, že ste vtedy upozornili pána Lipšica. Ďakujem veľmi pekne.
Bugár, Béla, podpredseda NR SR (2017-02-03):
No, to by nám ešte chýbalo. Pán poslanec Dostál, nech sa páči, môžte vystúpiť v rozprave.
Grendel, Gábor, podpredseda NR SR (2021-11-24):
Pani poslankyňa Monika Kozelová.
Grausová, Natália, poslankyňa NR SR (2017-05-10):
Ďakujem. Zaráža ma, že v období, keď nie sú peniaze na zdravotníctvo, keď nie sú peniaze na školstvo, nie sú peniaze pre postihnutých ľudí, nie sú peniaze na dôchodky, tak v takomto období nachádzate dostatok prostriedkov na zvyšovanie financií pre národnostné menšiny. Pani poslankyňa predo mnou, ktorá hovorila, to bola číra demagógia, pretože vy sa tu tvárite, ako keby tento štát nepodporoval národnostné menšiny, pričom Slovenská republika, myslím, že patrí medzi tie štáty, ktoré najviac podporujú národnostné menšiny, hlavne maďarskú a cigánsku menšinu. Chcela by som povedať, že, žiaľ, Slovenská republika, resp. niektorí jej občania, je to unikát vo svete, pretože čo sa týka toho, nenávisti voči slovenskému národu. A neviem si predstaviť, je to unikát a myslím si, že nikde na svete nie je toľko poslancov v parlamente, v jednom štátnom parlamente, ktorí by boli tak protinárodne zameraní, proti štátotvornému národu, na ústavu ktorého prisahali. Neviem si predstaviť, že by sa takéto niečo stalo v maďarskom parlamente, pani poslankyňa, že by sa takto správali poslanci v maďarskom parlamente, ako sa správajú poslanci v slovenskom parlamente s nenávisťou voči Slovensku. Bohužiaľ, je to zrejme tak, že tu ide o cielený rozklad, pokus o cielený rozklad národného štátu pomocou národnostných menšín. Ja si myslím, že naozaj tie menšiny sú podporované dosť. Takže tu je, ešte raz opakujem... (Prerušenie vystúpenia časomerom.)
Blanár, Juraj, podpredseda NR SR (2021-07-01):
Ďakujem. Pán minister, chcete to komentovať? Bude to konštatovanie.
Bagačka, Michal, poslanec NR SR (2013-06-20):
Ďakujem za slovo. V rozprave... (Prerušenie vystúpenia predsedajúcou.)
Janiš, Stanislav, poslanec NR SR (2011-12-02):
Pán podpredseda, dajte, prosím, hlasovať o tom, že prideľujeme predmetný návrh zákona ústavnoprávnemu výboru a výboru pre hospodárstvo, výstavbu a dopravu aj ako gestorskému a že výbory prerokujú návrh zákona do 30 dní a gestorský do 32 dní od prerokovania zákona.
Zmajkovičová, Renáta, podpredsedníčka NR SR (2014-02-12):
Ďakujem, pán poslanec. Prerušujem rokovanie o tomto bode programu. Teraz nasleduje prvé čítanie o návrhu poslanca Národnej rady Slovenskej republiky Alojza Hlina na vydanie zákona, ktorým sa dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov . Návrh zákona je pod tlačou 857, návrh na jeho pridelenie na prerokovanie výborom je v rozhodnutí číslo 856. Opäť dávam slovo poslancovi Alojzovi Hlinovi, aby návrh zákona uviedol. Nech sa páči.
Blanár, Juraj, podpredseda NR SR (2022-06-21):
Pán poslanec Sloboda s faktickou poznámkou.
Grendel, Gábor, podpredseda NR SR (2022-02-08):
S faktickou poznámkou pán poslanec Žiak.
Bugár, Béla, podpredseda NR SR (2018-02-08):
Ďalej v rozprave vystúpi pán poslanec Poliačik.
Faič, Vladimír, poslanec NR SR (2020-11-25):
Ďakujem za slovo, pán predsedajúci. Vážim si ten vecný tón pána Osuského v rozprave, v ktorej zároveň tým, že bol vecný, dokázal opodstatnenosť tohoto návrhu, ktorý je tu predložený. Tu predsa nejde o to, aby v parlamente poslanci hovorili za vládu o pripravenosti, ale aby Národná rada dostala informáciu o tej pripravenosti od vlády. V čom je tam problém? Ďakujem.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie) Prítomných 142 poslancov, za 90, proti 15, zdržalo sa 35, 2 nehlasovali. Konštatujem, že tento návrh, Národná rada sa uzniesla, že tento návrh prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru a lehoty na jeho prerokovanie. Prosím spravodajcu, aby uviedol hlasovanie.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 125 poslancov, za 121, 4 nehlasovali. Konštatujem, že sme schválili vládny návrh novely zákona č. 422/2015 Z. z. o uznávaní dokladov o vzdelaní. Nakoľko teraz máme pristúpiť k tajnému hlasovaniu, ale predtým požiadal klub, na poradu klubov SaS, takže vyhlasujem dvojminútovú prestávku a s procedurálnym návrhom vystúpi ešte pán poslanec Šeliga, Šeliga, len Šeliga? Marcinková nie? (Reakcia z pléna.) Až potom za klub pani poslankyňa Marcinková. Nech sa páči, pán poslanec Šeliga, máte slovo. (Pokračovanie rokovania o návrhu poslankyne Národnej rady Slovenskej republiky Romany Tabák na odvolanie poslankyne Národnej rady Slovenskej republiky Vladimíry Marcinkovej z funkcie predsedníčky Výboru Národnej rady Slovenskej republiky pre európske záležitosti , tlač 1753.)
Danko, Andrej, podpredseda NR SR (2023-12-18):
Pán poslanec Hajko.
Susko, Boris, minister spravodlivosti SR (2023-12-20):
Pardon, takže, pán poslanec Dvořák, pokúsim sa interpretovať alebo prečítať odpoveď pani ministerky. Novela zákona č. 540/2021 Z. z. o kategorizácii ústavnej zdravotnej starostlivosti, ktorá bola schválená Národnou radou Slovenskej republiky, umožnila ministerstvu pokračovať v reforme optimalizácie siete nemocníc a neohroziť tak čerpanie z plánu obnovy a odolnosti. Novela sa totiž týkala nasledovného. Umožnila Ministerstvu zdravotníctva Slovenskej republiky vydať rozhodnutia pre tie nemocnice, ktorým rozhodnutie doposiaľ nevydalo, nemocniciam prvej úrovne a špecializovaným nemocniciam, ktoré nie sú partnerskými nemocnicami. Ministerstvo tak aj vykonalo... (Prerušenie vystúpenia predsedajúcim.)
P. Hrušovský, predseda NR SR: (2002-11-15):
Nech sa páči, pani spoločná spravodajkyňa.
B. Bugár, podpredseda NR SR: (2004-11-30):
I. Henzélyová, poslankyňa: Vážené kolegyne, vážení kolegovia, dovoľte mi, aby som sa s vami podelila o dojmy, ktoré si prinášame s kolegom Heribanom z priameho dejiska mítingu v Kyjeve. Získali sme veľmi veľa informácií, ktoré nevyšli ani v tlači, neboli publikované. Hovorili sme s mnohými vysokými predstaviteľmi OBSE, misie pozorovateľov, s naším veľvyslancom na Ukrajine, s predstaviteľmi demonštrantov, ako bol napríklad vedúci stanového mestečka. Chcem vám povedať, že naša cesta mala dva ciele, jednak aby sme vyjadrili podporné stanovisko tým silám na Ukrajine, ktoré vyslovili protest proti zmanipulovaným voľbám, aby sme im symbolicky dali aj naše symboly nežnej revolúcie. Musím vám povedať, že to naše vystúpenie bolo prijaté s ohromným nadšením, že v centre Kyjeva znela slovenčina, a tá masa 300- možno 500-tisíc ľudí skandovalo „Slovakia spasiba“. (Ruch v sále.) Chcem vám povedať, ak mi dovolíte a necháte ma dohovoriť, chcem vám povedať, že situácia na Ukrajine aj napriek tomu, aká veľmi je vážna a stále sú možné rôzne riešenia tejto krízy, snažia sa obidve strany o pokojné a mierové riešenie situácie. My veríme, my, ktorí veríme v slobodu, pravdu a ľudské práva, že výsledok riešenia krízy bude v prospech týchto síl, preto sme aj boli na Ukrajine a vyjadrili sme postoj slovenských liberálov a demokratov, ktorí veria tejto veci. Nechcem vás zaťažovať pre nedostatok času ďalšími podrobnosťami, ale musím vám povedať, že sme získali skutočne pravdivé informácie o brutálnom zmanipulovaní prezidentských volieb, to nemôže poprieť absolútne nikto. Európska únia, Spojené štáty americké, väčšina demokratických krajín odsúdila manipuláciu prezidentských volieb a ja si myslím, že Národná rada Slovenskej republiky by mala vyjadriť veľmi jasné stanovisko k týmto udalostiam. Ďakujem pekne.
Simon, Zsolt, poslanec NR SR (2013-09-18):
Ďakujem pekne. Vážený pán kolega Sólymos, musím povedať, že máte v plnej miere pravdu. A rád by som len dodal snáď jednu skutočnosť. S plynom v tejto krajine nekúri každý, sú ľudia, ktorí kúria drevom, lebo sú na to odkázaní. Len to drevo zo Štátnych lesov berú za oveľa drahšie peniaze. A zároveň by som ešte dodal jednu skutočnosť, že nie je len strata tá, ktorá hrozí Slovenskej republike tým, že vyplatíme dividendy dopredu a Slovenský plynárenský priemysel toľko nezarobí, ale hrozí ešte jedna skutočnosť, že Robert Fico nedokáže vyrokovať lepšie podmienky pre Slovenskú republiku s Gazpromom, s ruským partnerom. Čo keď Slovenská republika sa bude musieť zaviazať, že tá širokorozchodná bude stáť a budeme musieť zrušiť tritisíc pracovných miest na východe Slovenska na prekládke? Čo chce obetovať Robert Fico len preto, aby jeho finančné skupiny mali zisky? A práve preto táto krajina si nezaslúži mať takúto vládu, takéhoto premiéra. A pán premiér sa nemá obávať, ale nemá sa báť kritiky, ale má tu sedieť a vypočuť si kritiku a nie ujsť z tejto sály ako zbabelec. Keď preberal vládu, tak sa správal, ako chlap. Dneska sa správa ako zbabelec. Ďakujem.
Ďuriš Nicholsonová, Lucia, podpredsedníčka NR SR (2017-09-13):
Ďakujem pekne, pán spravodajca. Otváram všeobecnú rozpravu. Písomne sa do rozpravy prihlásila pani poslankyňa Viera Dubačová, ale o slovo v zmysle rokovacieho poriadku požiadal pán navrhovateľ. Takže nech sa páči, pán poslanec Hrnko, máte slovo.
T. Cabaj, podpredseda NR SR: (2009-10-21):
V rozprave vystúpi pani predsedníčka výboru Tatiana Rosová, pripraví sa pán poslanec Martin Fronc.
Laurenčík, Milan, podpredseda NR SR (2021-01-12):
Pán poslanec, chcete reagovať? Nech sa páči.
Suchánek, Alan, poslanec NR SR (2019-10-25):
Ďakujem za slovo. Marek, ja sa chcem venovať len teda tej jednej veci, a to sú tie čakacie lehoty. Už to tu bolo trošku spomenuté a myslím si, že bola by katastrofa, ak by čakacie lehoty mal riešiť len trh. Pretože tých ochorení je strašne veľa, sú rôzne štádiá ochorení a k tejto veci by sa mali jednoznačne vyjadriť odborníci. Musia byť stanovené diagnostické a liečebné štandardy a tam to môže byť definované. Ale nemôže pacient, ktorému povedia, že máte onkologické ochorenie a bude to v nejakom štádiu, keď to treba len pozorovať a on už bude sa dožadovať, že chce byť riešený niekde v zahraničí, pretože on má nejaké ochorenie a jemu nejaký zákon garantuje, že do štrnásť dní, alebo ako bolo v tom jeho, vašom návrhu, ktorý tu teda neodznel, lebo bol presunutý na ďalšiu schôdzu, že do 24 hodín musí byť zapísaný do čakačky a do štrnásť dní musí byť odoperovaný. To proste takéto niečo nemôže existovať. Toto musia stanoviť odborníci a, samozrejme, potom, keď odborníci povedia, že toto sú štandardy vo svete, toto sú štandardy v Európe a my ich takto budeme robiť, potom, samozrejme, ministerstvo, poisťovňa a tak ďalej musia na to vytvoriť podmienky. Ale nemôžme to dať do zákona jednoznačne, lebo ten zákon by potom musel byť neuveriteľne hrubý, to by bola, ten zákon by mal mnoho tisíc strán a to proste tí ľudia nedokážu ani pochopiť. My musíme nastaviť podmienky pre lekárov, pre poisťovne, pre nemocnice, ktoré budú slúžiť pre pacienta, aby to bolo naplnené, aby pacient nebol poškodený, ale nemôžeme ho traumatizovať nejakými takými vecami, že on bude nešťastný, že mňa neriešia, a pritom ani ho netreba riešiť, len to treba niekedy len sledovať. Takže toto je veľmi nebezpečné, dať takúto, takúto víziu pacientom a potom im lekári budú ťažko vysvetľovať, že takto to... (Prerušenie vystúpenia časomerom.)
Budaj, Ján, poslanec NR SR (2017-03-28):
Ďakujem pekne. Pán predsedajúci, pani ministerka, samozrejme, je mojou povinnosťou povedať, že podľa § 80 ods. 1 zákona o rokovacom poriadku, v ktorom je definovaný dôvod a účel, pre ktorý môže táto ctená snemovňa rokovať v skrátenom konaní, takýto dôvod tuná nemožno nájsť. Skutočne tým jediným dôvodom, že sa tak rozhodla vláda. Skracujete rokovanie o zmene ústavy, nie o nejakom zákone! A prečo vlastne? Každý z tých, ktorí sa môžu cítiť poškodení, vyjadril verejne názor vrátane pani Remiášovej, že keď už sa 20 rokov čakalo, čo sa teraz v marci naplnilo od vydania Mečiarových amnestií, alebo aby som parafrázoval pána Dostála, keď už niektoré strany 15 rokov prinajmenej brzdili zrušenie týchto amorálnych amnestií, prečo to má byť urobené v skrátenom konaní. Opakujem, jediný dôvod, čo tam nachádzam, preto, lebo to rozhodla vláda. Nakázala nám to vláda. Budeme meniť ústavu napochytre. Všetky naše výhrady, ktoré predkladala opozícia, padli pod stôl. Získali sme jeden týždeň. Medzi nami, už minulý utorok toto prerokovať bolo proste mediálne neúnosné aj pre vládnu koalíciu, takže myslím, že aj ten týždeň nebol natoľko ústupkom, ústupkom voči opozícii, ako to bol prejav sebazáchovy, pretože naozaj by vyšla vláda aj vládna koalícia na verejný posmech. Hnať hlasovanie do takéhoto rýchleho rozhodovania, kedy to neprešlo výbormi, neprešlo to legislatívnou radou vlády. Odborná verejnosť, ktorá pozorne sleduje problém Mečiarových amnestií a ktorá vydala osobitné stanovisko, nestihne a nestihla zaujať postoj. To, čo robíme, je riziko, je ponížením pre Národnú radu a je riziko pre našu ústavu. Predsa ale beriem to ako fakt a konštatujem, že teda začíname rokovať o tom, čo niektorí politici, častokrát som to počul aj v médiách, nazývajú historickým kompromisom, a ja by som pri úvode do tejto rozpravy, lebo bude ešte pokračovať pri jednotlivých zákonoch, sa venoval práve tomuto zvláštnemu, tejto zvláštnej formulácii, pretože za ten svet som nevedel doposiaľ sa dopátrať k niekoľkým odpovediam na otázky. Jedna z tých otázok je, prečo nie ústavný zákon, ktorý predkladám ja spolu s poslancami, vyše 50 poslancami, ktorí... (Prerušenie vystúpenia predsedajúcim.)
Bugár, Béla, podpredseda NR SR (2016-11-23):
Prezentujme sa a hlasujme o návrhu pána poslanca. (Hlasovanie.) Prítomných 146 poslancov, za 65, proti 46, zdržalo sa 35 poslancov. Konštatujem, že tento návrh sme neschválili.
Paška, Pavol, predseda NR SR (2014-11-08):
Pán poslanec, samozrejme, pán premiér určite tak ako tu sedel dlho, tak tu aj bude, ale je to dobrá poznámka, pretože na grémiu sme sa snažili hovoriť aj tomto rokovacom čase a ja som práve skonštatoval, že kedykoľvek by tá schôdza bola zvolaná a keďže veľmi otvorene pán premiér hovoril o svojom programe, tak presne by ste mali túto tému, kde je ten, kde je premiér, kde sú členovia vlády, ale, samozrejme, áno, je to dobrá poznámka. Pán poslanec Hraško, nech sa páči.
Bastrnák, Tibor, poslanec NR SR (2019-04-05):
Ďakujem pekne. Začínam odzadu. Samozrejme, je to veľmi populárne, obviňovať pána ministra za všetko, čo sa deje v tejto krajine. Samozrejme, na tie konkrétne otázky vám iste odpovie. Viete dobre, že skôr môj prejav bol politický, nie som odborník k tejto téme. Ale som o tom presvedčený a vnímal som aj ja to, že fakt chodil na tieto stavby, nielen tam, ale všade chodí po Slovensku. Kontroluje tieto stavby a vždy tlačil na zhotoviteľov, aby tie stavby nemeškali. A práve tu táto stavba zmeškala toľko, že podľa mojich informácií by zhotoviteľ mohol dokončiť najskorej po roku 2035/6. Takže ako veľmi, veľmi, veľmi. Takže to bol škandál, a preto ani nechápem, že prečo bránite zhotoviteľa, prečo nebránite záujem Slovenskej republiky a daňových poplatníkov. Na druhej strane pre pána Ivana len toľko chcem povedať, že viete dobre, že takáto iniciatíva vždy trvá nejaký čas a hlavne čo sa týka v Európskej únii. Ale pán minister okamžite po nástupe na ministerstvo inicioval stretnutie v Bruseli, kde rozprával a inicioval rozpravu o tomto probléme. Lebo to, čo niektoré krajiny, čo ste aj vy spomínali, lebo to nie je legálne, keď v Maďarsku dostanete akúkoľvek pokutu, nezaplatíte, nič sa nestane kvôli tomu, lebo to nie je legálne vymožiteľné napríklad. Takže práve môžeme ďakovať pánovi ministrovi, že otvoril túto tému na európskej pôde a že bol prijatý zákon, vďaka ktorému bude možné poslať pokuty aj do zahraničia. Takže možnože to meškal, ale robil na tom a vyrokoval také veci, ktoré sú aj vydobyteľné, nielen niekde v oblakoch. Ďakujem veľmi pekne.
B. Bugár, podpredseda NR SR: (2004-01-23):
Prosím pána poslanca Ivana Šimka ako spravodajcu, aby uviedol jednotlivé hlasovania.
Zmajkovičová, Renáta, podpredsedníčka NR SR (2013-05-28):
Faktické poznámky na vystúpenie pána poslanca nie sú. Pán poslanec bol prihlásený posledný písomne. Teraz sa pýtam, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy a vyhlasujem všeobecnú rozpravu za skončenú. Pani generálna riaditeľka, chcete zaujať k rozprave stanovisko? Nech sa páči.
Kollár, Boris, predseda NR SR (2022-06-29):
Prosím, prezentujme sa a hlasujeme. (Reakcie z pléna.) Skrátenie lehoty. (Hlasovanie.) Prítomných 138 poslancov, za 113, proti 10, zdržalo sa 14, nehlasoval 1. Uvedený návrh sme schválili.
Pfundtner, Edita, poslankyňa NR SR (2011-04-05):
Pán predseda, dajte, prosím, hlasovať o doplňujúcom návrhu pána poslanca Maďariča, a to konkrétne o doplnení vety na konci § 39 ods. 8 a „o tomto návrhu sa hlasuje tajne“.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 133 prítomných, 112 za, 11 proti, 9 sa zdržalo, 1 nehlasoval. Konštatujem, že Národná rada schválila navrhované uznesenie a zvolila Štefana Durdíka do funkcie člena Dozornej rady Úradu pre dohľad nad zdravotnou starostlivosťou dňom 25. júna 2024. Ďalej budeme hlasovať o bode 21 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon Občiansky zákonník, tlač 306. Prosím spravodajkyňu z ústavnoprávneho výboru poslankyňu Zuzanu Plevíkovú, aby hlasovanie uviedla. Nech sa páči, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 306.)
Kuffa, Štefan, poslanec NR SR (2014-07-08):
Ďakujem za slovo. Inak aj mňa napadlo to Nórsko, presne s tou ropou. A je to krajina, ktorá je naozaj na veľmi vysokej životnej úrovni. A myslím si, že naozaj si to, kolega, pekne uviedol. Ten príklad, že práve táto krajina nežije na úkor budúcich generácií, ale si to naozaj tak ekonomicky pomenoval, a myslí aj na tých, ktorí prídu po nás. Mňa to presne napadlo, že v podstate našou surovinou alebo naším tým bohatstvom je práve tá voda. Áno, prihliadnuc na životné prostredie, ja som to aj minulý týždeň povedal, myslím si, že až tak sa, aj dneska som to povedal, nemusíme sa až tak veľmi zase tak báť a strachovať, aby sme sa nevedeli podeliť o tú vodu možno s krajinami alebo ľuďmi, ktorí túto vodu nemajú. Ale aby to bolo naozaj také, že nezbohatnú tuná jednotlivci, my všetko minieme, spotrebujeme alebo možno zničíme životné prostredie, a na úkor budúcich generácií. Aby tu bola transparentná schéma na ten predaj vody. Tak ako Nóri hospodária s kladným hospodárskym výsledkom vďaka rope, naozaj my by sme mohli zlepšiť ten štátny rozpočet a znížiť možno deficit v našej krajine aj vďaka tejto vode. No tak ako si to spomenul, aj tú sociálnu inklúziu a medzigeneračný rozdiel a tú solidaritu, ktorá tuná je, aj ten nórsky globálny penzijný fond, mňa to, naozaj zaujal ten príspevok, pretože aj mňa to, napadla tá ropa v súvislosti s Nórskom. Bol tom v tejto krajine a naozaj som mal možnosť aj vidieť z blízka tú životnú úroveň. Len jednoducho, naozaj aby sme sa dokázali podeliť aj s tými, ktorí prídu po nás, a aby sme sa nesprávali koristnícky. Áno, 78 % príjmov ... (Prerušenie vystúpenia časomerom.)
P. Hrušovský, podpredseda NR SR: (2001-10-04):
(Hlasovanie.) Prítomných 106, za 101, zdržali sa 3, nehlasovali 2. Uvedené body zo spoločnej správy sme schválili.
B. Bugár, podpredseda NR SR: (2005-05-17):
Ľ. Navrátilová, poslankyňa: Ďakujem za slovo. Ja som podporila tento návrh, pretože je to nejaké riešenie, ale chcem zdôrazniť, že v tejto situácii, v akej sme, každé riešenie, ktoré je prijaté ako nesystémové riešenie, vyvoláva ďalšie problémy. A teraz poviem jeden z týchto problémov. My budeme mať dôchodcov, ktorí budú mať priznané dôchodky podľa zákona č. 100 podľa jedného znenia zákona č. 461/2003 Z. z., druhého znenia, zakladáme nespravodlivosť už aj medzi tými dôchodcami, ktorí majú priznané dôchodky podľa zákona č. 461/2003 Z. z. Ja vítam iniciatívu pána ministra, ktorou chce urobiť nejakú zásadnejšiu novelu zákona č. 461/2003 Z. z. o sociálnom poistení, ale navrhovala by som, aby sme o tom viedli diskusiu, pretože podnety, ktoré prichádzajú rôznym poslancom, by bolo potrebné vyhodnotiť, lebo na rôznych poslancov sa obracajú rôzne skupiny dôchodcov, a treba zvážiť, ktoré z tých podnetov sú opodstatnené a ktoré nie sú opodstatnené. Ak nám príde na stôl nejaká novela, ktorá nebude s nami konzultovaná, vyvolá to tu podľa mňa diskusiu, ktorá k ničomu nebude viesť, vlastne môže k niečomu viesť. Môže viesť k tomu, že prijmeme zase niečo nekonzistentné, lebo sa bude ustupovať raz jednému a raz druhému. Ďakujem.
P. Hrušovský, podpredseda NR SR: (2001-09-17):
Takže budeme pokračovať v prerokúvaní ďalšieho návrhu zákona, ktorým je vládny návrh, ktorým sa mení a dopĺňa zákon č. 272/1994 Z. z. o ochrane zdravia ľudí v znení neskorších predpisov . Poprosím teraz, aby poverený spravodajca pán poslanec Finďo predniesol návrhy uznesení Národnej rady Slovenskej republiky k prerokúvanému návrhu zákona. Nech sa páči, pán poslanec, máte slovo. P. Finďo, poslanec: Vážený pán podpredseda, vzhľadom na to, že v rozprave nezaznel žiadny návrh...
Figeľ, Ján, podpredseda NR SR (2014-06-24):
Ďakujem pekne. Chcem pozdraviť na balkóne poslancov z regiónu Hubei z Číny, ktorí sú tuná na pracovnej návšteve v našom parlamente. Vitajte! (Potlesk.) Vďaka. Nech sa páči, pán spravodajca, ak sa chcete vyjadriť. Nie je tomu tak. Ďakujem. Prerušujem rokovanie o tomto bode programu. Budeme pokračovať prvým čítaním o vládnom návrhu zákona o fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. Vládny návrh zákona má parlamentnú tlač č. 1033 a návrh na jeho pridelenie na prerokovanie výborom má označenie č. 1036. Počkáme na pána ministra kultúry, ktorý je, predpokladám, na ceste. Takže na chvíľu vyhlasujem pauzu v rokovaní, kým príde predkladateľ. Je mi to ľúto. (Prestávka.) (Po prestávke.)
I. Mikloš, podpredseda vlády a minister financií SR: (2005-10-27):
Vážený pán podpredseda, vážené panie poslankyne, vážení páni poslanci, predkladaný návrh novely zákona o dani z príjmov nadväzuje na programové vyhlásenie vlády a je v súlade so schválenou koncepciou daňovej reformy. Zákon o dani z príjmov je jedným z kľúčových zákonov v daňovom systéme Slovenskej republiky. Jeho novelizácia je vyvolaná neustálymi spoločenskými zmenami, najmä v oblasti sociálneho systému, dôchodkového zabezpečenia a zdravotníctva. Ďalej je podmienená požiadavkou na zapracovanie sekundárneho práva Európskej únie do vnútroštátnych daňových predpisov členských štátov. Návrh novely zákona obsahuje niektoré spresnenia, ktoré bolo treba vykonať vzhľadom na zmeny v ostatných právnych predpisoch, ktoré nadväzujú na predložený návrh zákona. Ide najmä o zosúladenie vybraných ustanovení zákona o dani z príjmov so znením zákona o účtovníctve, spresnenie jeho vzťahu k zákonu o starobnom dôchodkovom sporení, spresnenie dotýkajúce sa oslobodenia výnosov z podielových listov vyplácaných daňovníkom so sídlom v inom členskom štáte Európskej únie, spresnenie ustanovení týkajúcich sa odpisovania hmotného a nehmotného majetku a spresnenie v oblasti platenia preddavkov. Okrem uvedených základných zmien návrh novely zákona o dani z príjmov obsahuje aj ďalšie spresnenia, ktoré bolo potrebné vykonať z dôvodu uplatňovania prijatého nového zákona o dani z príjmov v praxi, ako aj zosúladenia s prijatými novými právnymi predpismi. Zároveň sa navrhuje v čl. II novelizovať zákon o daňových orgánoch, ktorým sa mení a dopĺňa zákon č. 440/2000 Z. z. o správach finančnej kontroly a ktorým sa menia a dopĺňajú niektoré ďalšie zákony. Obsahom tohto návrhu je zrušenie Úradu daňového preverovania. Ďakujem za pozornosť.
Grendel, Gábor, podpredseda NR SR (2021-10-06):
Štyri faktické poznámky na vystúpenie pána poslanca. Nech sa páči, pán poslanec Boris Susko.